RESOLUCIÓN do 7 de febreiro de 2005, da Delegación Provincial de Pontevedra, pola que se dispón o rexistro, o depósito e a publicación, no Diario Oficial de Galicia, da revisión salarial para o ano 2005 do convenio colectivo da empresa Empresa Pereira, S.L.
CONSELLERÍA DE ASUNTOS SOCIAIS, EMPREGO E RELACIÓNS LABORAIS — III. OUTRAS DISPOSICIÓNS — 15/03/2005

Vista a acta da revisión salarial para o ano 2005 do convenio colectivo da empresa Empresa Pereira, S.L., con nº de código 3601842, que tivo entrada no rexistro único do edificio administrativo da Xunta de Galicia en Vigo o día 20-1-2005, subscrita en representación da parte económica pola representación da empresa, e da parte social polo delegado de persoal, con data 18-1-2005, de conformidade co disposto no artigo 4º do convenio colectivo e no artigo 90.2º e 3º, do Real decreto lexislativo 1/1995, do 24 de marzo, polo que se aproba o texto refundido da Lei do Estatuto dos traballadores, no Real decreto 1040/1981, do 22 de maio, sobre rexistro e depósito de convenios colectivos de traballo e e no Real decreto 2412/1982, do 24 de xullo, sobre traspaso de funcións e servicios da Administración do Estado á Comunidade Autónoma de Galicia, en materia de traballo, esta delegación provincial
ACORDA:
Primeiro.-Ordenar a súa inscrición no libro de rexistro de convenios colectivos de traballo, existente nesta delegación provincial, e a notificación ás representacións económica e social da comisión negociadora.
Segundo.-Ordenar o seu depósito no Servizo de Relacións Laborais, Sección de Mediación, Arbitraxe e Conciliación.
Terceiro.-Dispor a súa publicación no Diario Oficial de Galicia.
Vigo, 7 de febreiro de 2005.
Joaquín Macías Sánchez
Delegado provincial de Pontevedra
Acta
Asistentes:
José Agustín Pereira Fernández, xerente da Empresa Pereira, S.L.
José Ramón Lages Caeiro, delegado de persoal (UXT).
En Vilagarcía de Arousa, sendo as 10.00 horas do día 18 de xaneiro de 2005, reúnense nos locais da Empresa Pereira, S.L. sitos na rúa Patiño, 19, polígono de Trabanca de Vilagarcía de Arousa, o representante dos traballadores e a dirección da empresa, para proceder á revisión anual do convenio colectivo para esa empresa.
Aberta a sesión, as partes dan a coñecer as súas respectivas representacións. Pola empresa José
Agustín Pereira Fernández, xerente, e polos traballadores José Ramón Lages Caeiro, delegado de persoal por UXT.
De acordo co artigo 4 do vixente convenio colectivo para a empresa, procede que todos os conceptos salariais teñan para 2005 un incremento do IPC do ano 2004 máis un punto procentual. Como queira que o IPC do ano 2004 foi do 3,2%, procede incrementar todos os conceptos salariais nun 4,2%.
Por tal motivo procédese á elaboración do texto do convenio, así como á táboa salarial anexa, e despois de seren confeccionados procédese a darlles lectura e asínanse en proba de conformidade.
E, non habendo máis asuntos que tratar, féchase a sesión ás 12.00 horas do día e no lugar arriba indicados, do que as partes dan fe.
José Agustín Pereira Fernández, xerente da Empresa Pereira, S.L.
José Ramón Lages Caeiro, delegado de persoal (UXT).
Artigo 9º.-Complemento de quebranto de moeda.
O condutor-perceptor o día que realice as funcións de condutor e cobrador nas condicións do punto anterior, percibirá un complemento de 0,85 euros en concepto de quebranto de moeda.
Artigo 10º.-Complemento de transporte.
Como compensación dos gastos que o persoal da empresa ten que efectuar para se trasladar ao centro de traballo, establécese un complemento de transporte para todas as categorías profesionais de 1,27 euros por cada día efectivo traballado.
Artigo 12º.-Traballo en domingos e festivos.
Os domingos e festivos en que por necesidade do servizo se traballe, e o descanso se produza outro día da semana, aboaranse coa cantidade de 14,65 euros a cada traballador, independentemente da súa antigüidade e categoría profesional.
No caso de que excepcionalmente non se puidese desfrutar este descanso, en cómputo mensual, cobrarase co incremento do 140%.
Táboa salarial (1 de xaneiro de 2005)
Xefe de persoal
935,97 A/mes
7,62 A/hora
Xefe de tráfico
935,97 A/mes
7,62 A/hora
Administrativo
853,85 A/mes
7,03 A/hora
Auxiliar administrativo
750,97 A/mes
6,31 A/hora
Inspector
25,57 A/día
6,94 A/día
Condutor
25,35 A/día
6,63 A/hora
Condutor perceptor
25,35 A/día
6,63 A/hora
Cobrador
21,81 A/día
6,30 A/hora
Mecánico oficial 1ª
25,57 A/día
6,94 A/hora
Mecánico oficial 2ª
23,08 A/día
6,30 A/hora
Mozo
21,97 A/día
6,30 A/hora
Engraxador/lavacoches
21,97 A/día
6,30 A/hora